CELEX: 62016TN0363
Language: da
Date: 2016-07-07 00:00:00
Title: Sag T-363/16: Sag anlagt den 7. juli 2016 — Zoetis Belgium mod Kommissionen

22.8.2016   
            
            
               DA
            
            
               Den Europæiske Unions Tidende
            
            
               C 305/50
            
         Sag anlagt den 7. juli 2016 — Zoetis Belgium mod Kommissionen
   (Sag T-363/16)
   (2016/C 305/68)
   Processprog: engelsk
   
      Parter
   
   
      Sagsøger: Zoetis Belgium (Ottignies-Louvain-la-Neuve, Belgien) (ved advokaterne H. Vanhulle, B. van de Walle de Ghelcke, C. Borges og N. Baeten)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 11. januar 2016 om den skattefritagelse for overskydende fortjeneste, statsstøtteordning SA.37667 (2015/C) (ex 2015/NN), som Kongeriget Belgien har indført, annulleres.
            
         
               —
            
            
               Subsidiært annulleres afgørelsens artikel 2-4.
            
         
               —
            
            
               Under alle omstændigheder tilpligtes Europa-Kommissionen at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende om, at Kommissionen har begået en retlig fejl og anlagt et åbenbart urigtigt skøn ved identificeringen af den angivelige statsstøtteforanstaltning og ved kvalificeringen heraf som en støtteordning som omhandlet i artikel 1, litra d), i Rådets forordning 2015/1589 (1) og artikel 107 TEUF.
            
         
               2.
            
            
               Andet anbringende om, at Kommissionen har tilsidesat artikel 107 TEUF, har undladt at give en begrundelse og har anlagt et åbenbart urigtigt skøn ved at antage, at den belgiske ordning med bindende forhåndstilsagn for overskydende fortjeneste udgør en statsstøtteforanstaltning.
            
         
               3.
            
            
               Tredje anbringende om, at Kommissionen har tilsidesat artikel 16, stk. 1, i Rådets forordning 2015/1589 og de almindelige principper om retssikkerhed og beskyttelse af de berettigede forventninger ved at anordne tilbagebetaling af den angivelige støtte.
            
         
               4.
            
            
               Fjerde anbringende om, at Kommissionen har tilsidesat artikel 2, stk. 6, TEUF og ligebehandlingsprincippet samt begået magtfordrejning ved at anvende statsstøtte regler med henblik på at forbyde den belgiske ordning med bindende forhåndsbesked for overskydende fortjeneste.
            
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).